Ahmad Massoud

Ahmad Massoud (dari-persisk: احمد مسعود; født 10. juli 1989 i Piyu i provinsen Takhar i Afghanistan) er en afghansk politiker.

Han sønn av den antisovjetiske militærlederen Ahmad Shah Massoud. Han ble utnevnt til administrerende direktør i Massoud Foundation i november 2016. Den 5. september 2019 ble han på mausoleet i Panjshirdalen erklært sin fars etterfølger.

Liv og virke

Bakgrunn, tidlig liv, utdanning 
Ahmad Massoud ble født provinsen Takhar i Nordøst-Afghanistan.

Han var fortsatt i barndommen da faren ble drept ved et selvmordsangrep den 9. september 2001, to dager før terrorangrepet 11. september 2001. Angriperne var to arabere som ga seg ut for å være belgiske, opprinnelig fra Marokko. De oppførte de seg som journalister, kanskje var meningen å ramme flere rådsmedlemmer fra Nordalliansen samtidig, og utløste en bombe som var gjemt i et videokamera eller beltet til en av angriperne. Massoud var en sterk motstander av pakistansk engasjement i Afghanistan. Attentatmennene skal ha kommet inn i Nordalliansens område med hjelp fra Abdul Rasul Sayyaf og fikk hans hjelp til å passere de normale sikkerhetskontrollene.
 
Etter endt utdannelse i ungdomsskole i Iran, tok Massoud et år på et militærkurs ved Royal Military Academy Sandhurst i England. I 2012 begynte han på en bachelorgrad i War Studies ved King's College i London der han tok bachelorgrad i 2015. Han tok mastergrad i internasjonal politikk fra City University of London i 2016.

Karriere 
Massoud kom tilbake til Afghanistan og ble utnevnt til administrerende direktør i Massoud Foundation i 2016.

I mars 2019 gikk Massoud offisielt inn i politikken.

Han har støttet farens tanker om en sveitsisk modell for de interne maktforhold i Afghanistan, og sa at desentralisering av regjeringen og avkonsentrasjon av makt fra Kabul ville gi en mer effektiv allokering av ressurser og myndighet til provinsene i landet, og derved bringe velstand og stabilitet til landet som helhet

Under Talibans militære offensiv i 2021 samlet Massoud i juni en koalisjon av etnisk baserte militser i Nord-Afghanistan, kalt Den andre motstanden eller Panjshir-motstanden. Etter Kabul ble inntatt av Taliban i midten av august sluttet han seg til første visepresident Amrullah Salehs avvisning av Taliban-styret.

Referanser

Eksterne lenker 
 

Afghanske politikere
Afghanske offiserer
Personer fra provinsen Takhar